มังกรไฟ ดวล สิงห์นายด่าน รอบ 32 ทีม ศึกโตโยต้า ลีกคัพ
มังกรไฟ บีอีซี เทโรศาสน แชมป์เก่าโตโยต้าลีก คัพ 2014 ถูกจับติ้วชน สิงห์นายด่าน ศุลกากร ยูไนเต็ด รอบ 32 ทีมสุดท้าย ขณะที่เกมคู่บิ๊กแมตช์ เป็นการพบกันของสองทีมใหญ่ต่างลีก สุภาพบุรุษโล่เงิน เพื่อนตำรวจ จะเปิดบ้านรอพบกับ กิเลนผยอง เอสซีจี เมืองทอง ยูไนเต็ด,เมื่อเวลา 13.30 น. วันที่ 22 เม.ย. ที่ห้องประชุมใหญ่ สมาคมฟุตบอลแห่งประเทศไทย ได้มีพิธีจับสลากประกบคู่ศึกฟุตบอลโตโยต้าลีก คัพ รอบ 32 ทีมสุดท้าย โดยมี พ.อ.วรวุฒิ ทองศรีงาม เลขาธิการสมาคมฟุตบอลแห่งประเทศไทยฯ พร้อมด้วย ดร.องอาจ ก่อสินค้า ประธานบริษัทไทยพรีเมียร์ลีก จำกัด และตัวแทนผู้สนับสนุน รวมถึงผู้แทนสโมสร สื่อมวลชนเข้าร่วมเป็นสักขีพยานกันอย่างพร้อมหน้า,ผลการประกบคู่ปรากฏว่า ทีม มังกรไฟ บีอีซี เทโรศาสน แชมป์เก่าเมื่อปีที่แล้ว จะต้องออกไปเยือนรังของ สิงห์นายด่าน ศุลกากร ยูไนเต็ด ทีมจากลีกภูมิภาค ดิวิชั่น 2 ส่วนรองแชมป์เก่า บุรีรัมย์ ยูไนเต็ด จะออกเยือน นักรบรวงข้าว อ่างทอง เอฟซี ทีมจากลีกพระรอง ยามาฮ่า ลีกวัน,ด้าน โรเบิร์ต โปรคูเรอร์ ผู้อำนวยการสโมสรบีอีซี เทโรศาสน เปิดเผยในฐานะแชมป์เก่าว่า ยังคงตั้งเป้าป้องกันแชมป์รายการนี้อีกหนึ่งสมัย แต่รอบนี้ก็ไม่ใช่งานง่าย เพราะศุลกากรรั้งรองจ่าฝูงของ ดิวิชั่น 2 ของโซนกรุงเทพและภาคกลาง ในขณะนี้,ส่วนคู่บิ๊กแมตช์ในรอบนี้ จะเป็นการพบกันของสองทีมเก่งเล็กเจอเก่งใหญ่ สุภาพบุรุษโล่เงิน เพื่อนตำรวจ ทีมรองจ่าฝูงศึกยามาฮ่าลีก วัน จะเปิดบ้านที่สนามบุญยะจินดา พบกับ กิเลนผยอง เอสซีจี เมืองทอง ยูไนเต็ด ทีมอันดับ 7 ในศึกไทยพรีเมียร์ ซึ่งทั้งหมดจะแข่งขันกันในวันพุธที่ 1 กรกฎาคมนี้,ผลการประกบคู่ รอบ 32 ทีมสุดท้าย,บีบีซียู เอฟซี พบกับ ,บางกอกกล๊าส เอฟซี,เพื่อนตำรวจ พบกับ ,เอสซีจี เมืองทอง ยูไนเต็ด,เลย ซิตี้ อาร์แอร์ไลน์ พบกับ ,กัลฟ์ สระบุรี เอฟซี,อ่างทอง เอฟซี พบกับ ,บุรีรัมย์ ยูไนเต็ด,ศุลกากร ยูไนเต็ด พบกับ ,บีอีซี เทโรศาสน,ประจวบ เอฟซี พบกับ ,ราชนาวี,ขอนแก่น ยูไนเต็ด พบกับ ,โอสถสภา เอ็ม-150,แพร่ ยูไนเต็ด พบกับ ,สุพรรณบุรี เอฟซี,ลำพูน วอริเออร์ พบกับ ,แบงค็อก ยูไนเต็ด,ลำปาง เอฟซี พบกับ ,นครราชสีมา มาสด้า เอฟซี,ไทยฮอนด้า เอฟซี พบกับ ,อาร์มี่ ยูไนเต็ด,พีทียู ปทุมธานี ซีคเคอร์ เอฟซี พบกับ ,ชลบุรี เอฟซี,สิงห์บุรี บางระจัน เอฟซี พบกับ ,ศรีสะเกษ เอฟซี,พัทยา ยูไนเต็ด พบกับ ,การท่าเรือ เอฟซี,โดม เอฟซี พบกับ อยุธยา เอฟซี,กระบี่ เอฟซี พบกับ ,ราชบุรี มิตรผล เอฟซี
มังกรไฟ แชมป์เก่าโตโยต้าลีก คัพ 2014 ถูกจับติ้วชน สิงห์นายด่าน รอบ 32 ทีมสุดท้าย ขณะที่เกมคู่บิ๊กแมตช์เป็นการพบกันของสองทีมใหญ่ต่างลีก เพื่อนตำรวจ จะเปิดบ้านรอพบกับ กิเลนผยอง เอสซีจี เมืองทอง ยูไนเต็ด
มังกรไฟ,บีอีซี เทโรศาสน,ศุลกากร ยูไนเต็ด,เพื่อนตำวรจ,เอสซีจี เมืองทอง ยูไนเต็ด,กิเลนผยอง,โตโยต้าลีค คัพ 2015,โตโยต้าลีก คัพ รอบ 32 ทีมสุดท้าย,ข่าว,ข่าวกีฬา,ไทยรัฐออนไลน์